STATVTVM est, vt pro annua  regulari probatione, saltem menstrua, hoc est, vnius mensis probatio erga nouitios obseruetur, antequam voto promissę obedientiæ astringantur. Causa instituti huius fuit, quia annua  ex regula præcepta probatio discretione succedentiū Patrum temperata ad hoc deuenerat, vt non dico annus, non dico dimidius, sed nec mensis, nec hebdomada, nec aliquando erga nouitiorum probationem dies integra seruaretur. Quod quia omnino,  contra rationem  contra Regulæ decretum erat, quæ præcipit probari spiritus si ex Deo sunt; visum est esse rationabile, vt vnius saltem mensis nouitiorum probatio obseruaretur, tali modo vt frocco tantum induti,  vt alij regulariter rasi ac tonsi, absque verbi vel scripti alicuius professione, tam in cella nouitiorum, quam in claustro, cum cæteris ex more permaneant. Si finito mense vel verbo coram priore ac fratribus,  scripto coram Domino Abbate stabilitatem suam firmauerit,  obedientiam professus fuerit, corpori Monasterij, iuxta verba Regulæ societur. Si vero infra iam dictum mensem recedere voluerit, facultas ei libera concedatur.